Huweliksgoedere | Guthrie & Theron Attorneys
Tag Archives: Huweliksgoedere
Boedelbelasting word, kragtens die Wet op Boedelbelasting, gehef op die belasbare waarde van die boedel. Die algemene reël is dat indien die belastingbetaler gewoonlik in Suid-Afrika woonagtig is ten tye van sy/haar dood, al die bates (insluitend eiendom geag eiendom te wees), waar ook al geleë, ingesluit sal word in die brutowaarde van die boedel vir die bepaling van die boedelbelasting daarop betaalbaar.
Om die gevolge van boedelbelasting te minimaliseer, moet 'n mens die berekening daarvan verstaan. Die volgende is van toepassing in die bepaling van jou aanspreeklikheid:
Toelaatbare aftrekkings: die moontlikeaftrekkingswat toegelaat wordby die bereddering van die
Sluit opbrengste in van binnelandse versekeringspolisse (betaalbaar in Suid-Afrika in die Suid-Afrikaanse geldeenheid [ZAR]), uitgeneem op die lewe van die oorledene, ongeag wie die eienaar (begunstigde) is.
Die opbrengs van so 'n polis is onderhewig aan Dit kan egter verminder word met die bedrag van die premies, plus rente teen 6% per jaar, in die mate wat die premies deur 'n derde persoon (die begunstigde) wat geregtig is op die opbrengs van die polis, betaal is. Premies betaal deur die oorledene is nie vir boedelbelastingdoeleindes aftrekbaar van die opbrengs nie.
As die opbrengs van 'n polis betaalbaar is aan die langslewende eggenoot of aan 'n kind van die oorledene kragtens 'n behoorlik geregistreerde huweliksvoorwaardekontrak (d.w.s. geregistreer by die Aktekantoor) sal die polis geheel en al vrygestel wees van boedelbelasting.
Waar 'n polis deur besigheidsvennote uitgeneem word op mekaar se lewens en daar aan sekere kriteria voldoen word, word die opbrengs van boedelbelasting vrygestel.
Voordele betaalbaar deur pensioen- en ander fondse deur of as gevolg van die dood van die oorledeneBetalings deur sodanige fondse (pensioen-, aftree-annuïteit-, voorsorgfondse) bestaan gewoonlik uit twee komponente – 'n enkelbedrag by die dood en 'n annuïteit daarna. Die enkelbedragkomponent was vroeër onderhewig aan boedelbelasting, maar vanaf 1 Januarie 2009 word geen bedrag wat ontvang is van so 'n fonds ingesluit by die boedel van die oorledene vir boedelbelastingdoeleindes nie.
Skenkings ten tye van doodSkenkings waar die begunstigde nie sal baat tot en met die afsterwe van die skenker nie, en waar die skenking slegs realiseer as die skenker te sterwe kom, is nie onderworpe aan skenkingsbelasting nie. Dit moet ingesluit word as 'n bate in die oorledene se boedel en is onderhewig aan boedelbelasting.
Eise kragtens die Wet op Huweliksgoedere (aanwas-eise)'n Aanwas-eis wat die boedel van 'n oorledene teen die langslewende gade het, is eiendom geag eiendom te wees in die oorledene se boedel.
Eiendom wat die oorledene by magte was om te vervreem onmiddellik voor sy dood (Artikel 3(3)(d) van die Wet op Boedelbelasting), soos byvoorbeeld om 'n bate aan 'n trust te skenk, kan beskou word geagte eiendom te wees.
Die koste van diebegrafnis, grafsteen en sterfbeduitgawes.
Skulde wat op datumvan afsterwe verskuldig is aan persone wat primêr woonagtig is in Suid-Afrika.
Die mate waarin hierdie skulde vereffen moet word uit eiendom ingesluit in die boedel. Dit sluit in die oorledene se inkomstebelasting betaalbaar (ook kapitaalwinsbelasting) tot en met datum van afsterwe.
Buitelandse bates en regte:
Diewaardedaarvankan egterafgetrek word virboedelbelastingdoeleindes waar sodanige buitelandse eiendom verkry is voor die oorledene vir die eerste keer gewoonlik woonagtig in Suid-Afrika geword het, of die eiendom bekom is by wyse van skenking of erflating van 'n nie-burger nadat die begunstigde vir die eerste keer gewoonlik woonagtig in Suid-Afrika geword het (met dien verstandedat die skenkeroferflater niegewoonlik woonagtig inSuid-Afrika was ten tye van die skenkingof dood nie). Die bedrag van enige winste of opbrengs van enige sodanige eiendom is ook aftrekbaar.
Skulde en laste verskuldig aan nie-inwoners:
Bemakings aan sekere openbare weldaadorganisasies:
Eiendom bemaak aan langslewende gade [Artikel 4(q)]:
Artikel4(q)-aftrekkings sal nie toegestaan ​​wordwaar dieeiendom watgeërfis onderhewig is aan 'n erflatingsprys nie.
Artikel 4(q)-aftrekkings sal nie toegestaan word waar die bemaking is aan 'n trust wat tot die voordeel van die langslewende gade geskep is, indien die trustee(s) 'n diskresie het om sodanige eiendom of enige inkomste daaruit aan enige ander persoon buiten die langslewende gade te allokeer nie ('n diskresionêre trust). Waar die trustee(s) geen diskresie met betrekking tot beide die inkomste en kapitaal van die trust het nie, kan die Artikel 4(q)-aftrekking toegestaan word ('n gevestigde trust).
Bron: Moore Stephens se "Estate Planning Guide".
This entry was posted in Wills and Estates and tagged Aftrekkings, boedelbelasting, Huweliksgoedere, Lewensversekering, Versekeringspolisse on November 24, 2014 by Guthrietheron.